लोकसभा चुनाव की मतगणना शुरू, शुरुआती रुझानों में बीजेपी आगे...
लोकसभा सीटों की मतगणना शुरु हो चुकी है। अब इंतजार की घड़िया खत्म हो चुकी हैं। थोड़ी देर में लोकसभा चुनाव 2019 के रुझान सामने आने लगेंगे। फाइनल नतीजे आने में थोड़ी देरी हो सकती है, जैसा कि चुनाव आयोग पहले ही घोषित कर चुका है। चुनाव आयोग ने उम्मीद जताई है कि मतगणना के फाइनल नतीजे आने में रात दस बजे तक का या इससे भी ज्यादा समय लग सकता है। हालांकि, रुझान थोड़ी देर में सामने आने लगेंगे।
जैसे-जैसे रुझान सामने आएंगे, देश के लोकतंत्र की तस्वीर स्पष्ट होती जाएगी। साथ ही ये भी पता चल जाएगा कि चुनाव के पहले शुरू हुई महागठबंधन की कवायद कितनी सफल रही है। एक्जिट पोल के रुझानों से एक तरफ एनडीए गदगद है तो दूसरी तरफ विपक्ष न केवल एक्जिट पोल, बल्कि पूरी चुनावी प्रक्रिया पर ही सवाल उठा रहा है।
यह भी पढ़े: संदिग्ध हालत में युवक को लगी गोली, पुलिस जांच में जुटी…
प्रधानमंत्री नरेंद्र मोदी बनाम राहुल गांधी और विपक्ष के बीच करीब दो माह चली चुनावी जंग में किसे मिलेगा ताज और कौन होगा सरताज, यह भी साफ होगा। वहीं, परिणाम अनुकूल नहीं आने पर विपक्षी नेताओं के हिंसा के भड़काऊ भाषणों को केंद्रीय गृह मंत्रालय ने गंभीरता से लिया है। मंत्रालय ने देश के सभी राज्यों के मुख्य सचिवों और पुलिस महानिदेशकों को भेजे पत्र में गुरुवार को हिंसा की आशंकाओं को देखते हुए सतर्क रहने को कहा है।http://www.satyodaya.com
Related Topics:election commissionnda loksabha chunaw
कड़ी सुरक्षा के बीच शुरू हुआ मतगणना, हर पार्टी की नजर उत्तर प्रदेश पर
आधारभूत ढांचा निर्माण के चलते 26 मई को इस रूट पर ठप रहेगा रेल यातायात
July 13, 2020, 1:40 am